Marit Bouwmeester
Marit Bouwmeester (Warten, 17 juny 1988) is in Frysk sylster. Bouwmeester is lid fan sylclub KWV Frisia en wennet yn Warten. Marit Bouwmeester is de suster fan Roelof Bouwmeester dy't lykas har op it heechste nivo sylt. 

Bouwmeester har karriêre begûn doe't se nei eigen sizzen per ûngelok yn de jeugd kearnploech fan it hurdsilen bedarre mei har boat de optimist. Doe't se te âld waard foar de optimist, is se oerstapt op de Laser radiaal klasse hokker no in Olympyske klasse is. Bouwmeester is nomineare om mei te dwaan oan de Olympyske Simmerspullen fan 2012 yn Londen.

Yn it Australyske Perth waard de sylster wrâldkampioen. De olympyske wedstriden wurde syld op it wetter by Weymouth. Dêr wûn Marit earder dit jier de wrâldbekerwedstriid en ek it pre-olympysk toernoai. Boppedat waard se winner fan de wrâldbeker yn Medemblik. As de nûmer ien op de wrâldranglist en winner fan it algemien klassemint om de wrâldbeker 2011 wie de 23-jierrige sylster ien fan de grutte favoriten foar it WK fan Perth. Tidens it Wrâldkampioenskip yn it Spaanske Cadiz, wist Bouwmeester har te kwalifisearjen foar de Olympyske Simmerspullen 2012 yn Londen. Under dy Spullen wûn Bouwmeester in sulveren medalje.

Yn 2016 wûn se op 'e Olympyske Spullen fan Rio de Janeiro in gouden medalje.

Underskiedings 
Foar har sylprestaasjes krige se yn 2010 en yn 2011 de Conny van Rietschoten Trofee, de grutste sylpriis fan Nederlân. 
by de huldiging op 24 augustus 2016 is hja keninklik ûndrskieden foar har prestaasje troch kening Willem Alexander. Hja is benoemd ta Ridder yn de Oarder fan Oranje -Nassau. Nei oanlieding fan har olympyske gouden medalje mocht hja foar de tredde kear de Conny van Rietschoten Trofee yn ûntfangst nimme, diskear dield mei olympysk kampioen RS:X Dorian van Rijsselberghe. Yn 2017 krige hja de ISAF World Sailor of the Year Award.
Op 15 febrewaris 2017 waard se foar de fyfde kear yn har karriêre útroppen ta Frysk sportfrou fan it jier, yn dit gefal sportfrou fan it jier 2016, tegearre mei turnster Sanne Wevers fan It Hearrenfean.

Prestaasjes 
2018
  WK 2018
  EK 2018
2017
 EK 2017
 WK 2017
2016
4e op it WK 2016
  Olympyske Winterspullen yn de Laser Radiaal foar froulju
2014
  WK 2014
2012
  Olympyske Simmerspullen Londen

2011
 1e ISAF Sailing Worldcup Weymouth
 1e Delta Lloyd Regatta Laser Radiaal
 1e Wrâld Kampioenskip Laser Radiaal yn Perth, Austraalje

2010 
 2e Nederlânsk kampioenskip Radial froulju
 1e ISAF Sailing Worldcup Weymouth
 2e Wrâld Kampioenskip Laser Radial yn Largs, Skotlân
 1e ISAF Sailing Worldcup Medemblik
 1e 12 maaie ISAF World Ranking
 2e Womens Radial North American Championship

2009
 1e ISAF Sailing Worldcup Melbourne, Austraalje
 3e Sail For Gold Weymouth, Ingelân

2008
 Nederlânsk kampioen Radial froulju

2007
 Nederlânsk kampioen Laser Radial iepen

2006
 3e Nederlânsk kampioenskip Laser Radial froulju
 2e ISAF Youth Sailing Championships Weymouth, Ingelân
 2e Laser European Radial Championships Riccione, Itaalje

2005
 3e Laser European Radial Championships Split, kroaasje

Frysk siler
Frysk Olympysk dielnimmer
Ridder yn de Oarder fan Oranje-Nassau
Persoan berne yn Warten
Persoan berne yn 1988